Document ID: 32007R1518

KOMMISSIONENS FORORDNING (EF) Nr. 1518/2007
af 19. december 2007
om åbning og forvaltning af et toldkontingent for vermouth
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/1993 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2, og
ud fra følgende betragtninger:
(1)
I aftalen i form af brevveksling mellem Det Europæiske Fællesskab og Den Argentinske Republik om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Det Europæiske Fællesskab (2), der er godkendt ved Rådets afgørelse 2006/930/EF (3), er der fastsat bestemmelser om åbning af et toldkontingent erga omnes for vermouth. Dette kontingent bør derfor åbnes.
(2)
Ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (4) er der fastsat forvaltningsregler for toldkontingenter bestemt til anvendelse i kronologisk rækkefølge efter datoerne på toldangivelserne. Det bør bestemmes, at det toldkontingent, der åbnes ved nærværende forordning, forvaltes i overensstemmelse med disse regler.
(3)
Denne forordning bør anvendes fra den 1. januar 2007 i overensstemmelse med de forpligtelser, som Fællesskabet har indgået i medfør af aftalen i form af brevveksling.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for bilag I -
UDSTEDT FØLGENDE FORORDNING:
Artikel 1
Der åbnes et årligt toldkontigent (løbenummer 09.0098) på 13 810 hl (erga omnes) med henblik på fri omsætning i Fællesskabet af vermouth og anden vin af friske druer, tilsat aromatiske planter eller aromastoffer, i beholdere med indhold over to liter og med et virkeligt alkoholindhold på 18 % vol. eller derunder, henhørende under KN-kode 2205 90 10, til en kontingenttoldsats på 7 EUR/hl.
Artikel 2
Det i artikel 1 nævnte årlige toldkontingent forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2007.

Labels: 3
17